**A N U N Ț CONCURS**

 Spitalul Municipal Sighișoara organizează concurs în conformitate cu prevederile Ordinului (MS) nr.166/2023 *pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi:*

 **Un post vacant perioadă nedeterminată Medic Specialist – Specialitatea Pediatrie în cadrul Secției Pediatrie;**

 Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotararea Guvernului nr. 1336/2022 pentru aprobarea Regulamentului – cadru privind organizarea si dezvoltarea carierei personalului contractual din sectorul bugetar platit din fonduri publice.

 **Condiţiile specifice necesare în vederea participării la concurs şi a ocupării funcției contractuale sunt:**

**Medic Specialist – Specialitatea Pediatrie**

- diplomă de medic sau diplomă de licenţă medic;

- certificat de medic specialist Pediatrie;

- certificat profesional curent – emis de Colegiul Medicilor;

- aviz anual de liberă practică;

- asigurare de malpraxis valabilă.

Art. 34. — În vederea participării la concurs, candidații depun dosarul de concurs în termen de 10 zile lucrătoare de la data afișării anunțului pentru ocuparea unui post vacant, respectiv de 5 zile lucrătoare pentru ocuparea unui post temporar vacant.

**Art. 35. — (1) Pentru înscrierea la concurs candidații vor prezenta un dosar care va conține următoarele documente în original și copie;**

a) formularul de înscriere la concurs, conform modelului prevăzut în anexa nr. 2 la HG nr. 1336/2022;

b) diplomă de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

c) certificatul de membru al organizaţiei profesionale cu viza pe anul în curs;

d) dovada/ înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

e) acte doveditoare pentru calcularea punctajului prevăzut în anexa nr. 3 la Ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precumşi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precumşi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) actul de identitate sau orice alt document care atestă identitatea, potrivit legii, aflate în termen de valabilitate;

j) certificatul de căsătorie și certificatul de naștere sau alt document prin care s-a realizat schimbarea de nume, după caz;

k) curriculum vitae, model comun european.;

l) carnetul de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

m) chitanță taxă de concurs **de 300 lei,** taxă care se poate achita în momentul depunerii dosarului de concurs la Compartimentul Contabilitate din cadrul spitalului sau în contul bancar RO59TREZ47821F330800XXXX deschis la Trezoreria Municipiului Sighișoara.

 (2) Documentele prevăzute la alin. (2) lit. d) şi f) sunt valabile trei luni.

(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(4) Copiile de pe actele prevăzute la alin. (1) lit. b)—e), lit. i), j), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

(7) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.

(8) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

(9) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

(10) Nerespectarea prevederilor alin. (7) și (9), după caz, conduce la respingerea candidatului.

(11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.

**Concursul se va organiza conform calendarului următor:**

**- 31.10.2025** -**Data limită pentru depunerea dosarelor de concurs (la sediul Spitalului Municipal Sighișoara);**

 - **04.11.2025, ora 11:00 -** **Selecția dosarelor de înscriere**

 - **04.11.2025, ora 15:00 - Afișarea rezultatelor privind selecția dosarelor;**

 - **05.11.2025, până la ora 12:00 -** **Depunerea eventualelor contestații privind rezultatele selecției dosarelor;**

 **- 05.11.2025, ora 15:00** **- Afișarea rezultatelor contestațiilor privind selecția dosarelor;**

 **- 10.11.2025, ora 10:00 - Desfășurarea probei scrise - proba se va desfășura la Clinica de Pediatrie 1 din cadrul Spitalului Clinic Județean de Urgență Târgu-Mureș, str. Gheorghe Marinescu, nr.50;**

 - **10.11.2025, ora 15:00-**  **Afișarea rezultatelor la proba scrisă;**

- **11.11.2025, până la ora 12:00 -Depunerea eventualelor contestații privind rezultatele probei scrise;**

- **11.11.2025, ora 15:00 -**  **Afișarea rezultatelor contestațiilor privind rezultatele probei scrise;**

**- 13.11.2025, ora 10:00 - Proba clinică - proba se va desfășura la Clinica de Pediatrie 1 din cadrul Spitalului Clinic Județean de Urgență Târgu-Mureș, str. Gheorghe Marinescu, nr.50;**

**- 13.11.2025, ora 15:00** - **Afișarea rezultatelor probei clinice;**

- **14.11.2025, până la ora 12:00** - **Depunerea eventualelor contestații privind rezultatele probei clinice;**

- **14.11.2025, ora 15:00 - Afișarea rezultatelor contestațiilor privind rezultatele probei clinice.**

**- 17.11.2025, ora 11:00 - Afișarea rezultatelor finale ale concursului;**

 **Dosarele de înscriere** la concurs se depun în perioada 20.10.2025 – 31.10.2025, în intervalul orar 0800 – 1400, la sediul Spitalului Municipal Sighișoara, str Zaharia Boiu nr. 29, compartimentul RUNOS.

 *Relații suplimentare se pot obține la sediul Spitalului Municipal Sighișoara, Strada Zaharia Boiu, nr. 29 sau la nr. de telefon :* **0265771656***- Compartimentul RUNOS.*

 MANAGER

Dr. Sîmpălean Dan-Ștefan

 Întocmit, RUNOS

 Ref.Gombar Kovecsi Iulia